|  |  |
| --- | --- |
| **Tantárgy neve: Szociáletika - a másság etikai problémái (Alkalmazott etika I.)**  **Tantárgy kódja: NMB\_ET102G3** | **Kreditszáma: 3** |
| A tanóra típusa[[1]](#footnote-1): **szeminárium** és száma: **heti 2 óra** | |
| A számonkérés módja (koll. / gyj. / egyéb[[2]](#footnote-2)): **gyakorlati jegy** | |
| A tantárgy tantervi helye (hányadik félév): **II.** | |
| Előtanulmányi feltételek *(ha vannak)*:**–** | |
| **Tantárgy-leírás**: az elsajátítandó ismeretanyag és a kialakítandó kompetenciák tömör, ugyanakkor informáló leírása | |
| **Kompetenciák: 1, 2, 4**   * A tanulói személyiség fejlesztése * A tanulói csoportok, közösségek alakulásának segítése, fejlesztése * A tanulók műveltségének, készségeinek és képességeinek fejlesztése a tudás felhasználásával   **Tudás:**  Korszerű ismeretekkel rendelkezzen a hallgató gyorsan változó világunkról és az egyén életvezetését befolyásoló társadalmi-gazdasági folyamatokról.  **Attitűdök/nézetek:**  Toleranciára nevelés a demokratikus társadalmi értékek jegyében.  **Képességek:**  Képes megérteni és alkalmazni a kortárs etikai viták tanulságait.  **Cél:**  Az individuum közösségi viszonyainak etikai vizsgálata.  A mássággal kapcsolatos konfliktusok kezelésének etikai vonatkozásainak a megértetése.  **Tartalom:**  **-** A szociáletika mint filozófiai diszciplína jellemzése és rendszertani elhelyezése a filozófiai etikában.  - A szociáletika teoretikus megalapozása (szerződés- és játékelméleti kiindulópontok stb.), alapelvei (egyenlőség/esélyegyenlőség, szabadság, egyenlő alapszabadságok, igazságosság, szolidaritás, szubszidiaritás).  - Multikulturalizmus, kultúrák közötti párbeszéd.  - Korunk egyik legmarkánsabb jellemzője az etnikai-vallási jellegű konfliktusok, melyek mögött az idegen, a másfajta el nem fogadása áll.  Miért félnek az emberek a másságtól? Miért tekintik úgy, hogy a másság jelent egyben ellenségességet is jelent? Mindig így volt ez, vagy a modernitásban felmerült problémáról van szó? Sorjáznak a kérdések, melyekre nem olyan könnyű választ adni. De kísérletet kell tennünk legalább arra, hogy pontosan fogalmazzuk meg őket.  - A kurzus során az idegenre vonatkozó kérdések pontos megfogalmazásán túl kísérletet teszünk arra, hogy áttekintsük korunk alapkonfliktusait, és azoknak okait.  - A kurzuson egy a nyugati civilizáción belüli, annak történetén végighúzódó etnikai-vallási konfliktus elemzésére teszünk kísérletet, nevezetesen az antiszemitizmus elemzésére.  **Módszerek:**  Szövegértelmezés, referátumok készítése.  **Követelmények, a tanegység teljesítésének feltételei:**  Egy kiselőadás és egy beadandó szemináriumi dolgozat. | |
| A **3-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, oldalak, ISBN) | |
| **Irodalom:**  Fekete László: A beszéd szabadsága és a kommunikáció etikája, In.: Kortárs Etika, Budapest, Nemzeti Tankönyvkiadó, 2004.  Heller Ágnes: Az igazságosságon túl, Budapest: Gondolat Kiadó, 1990.  Kardos Gábor: Emberi jogok egy új korszak határán, Budapest, T-Twins Kiadó, 1995.  Ludassy Mária: Szabadság, Egyenlőség, Igazságosság, Budapest, Magvető Kiadó, 1989.  Waldenfels, Bernhard: A normalizálás határai: tanulmányok az idegen fenomenológiájáról, Budapest, Gond, 2007.  Waldenfels, Bernhard: „Felelet arra, ami idegen”. Gond, 20. szám  Huntington, Samuel P.: A civilizációk összecsapása  Arendt, Hannah: A totalitarizmus gyökerei (az antiszemitizmusra vonatkozó fejezetek) | |
| **Tantárgy felelőse** (*név, beosztás, tud. fokozat*)**:** Dr.Vajda Mihály, DSc akadémikus, professor emeritus, egyetemi tanár | |
| **Tantárgy oktatásába bevont oktató(k),** ha vannak(*név, beosztás, tud. fokozat*)**:** Dr.Vajda Mihály, DSc akadémikus, professor emeritus, egyetemi tanár | |

1. **Ftv. 147. §** *tanóra:* a tantervben meghatározott tanulmányi követelmények teljesítéséhez oktató személyes közreműködését igénylő foglalkozás (előadás, szeminárium, gyakorlat, konzultáció) [↑](#footnote-ref-1)
2. pl. évközi beszámoló [↑](#footnote-ref-2)